kan jeg ikke få erstatning, hvis jeg bliver syg efter, at jeg er fyldt 60 år?
 det er normalt, at en forsikring ved kritisk sygdom udløber på fast tidspunkt, der er aftalt på forhånd. det kan fx være ved udgangen af den måned, man fylder 60 år. er man i tvivl om tidspunktet, kan man finde oplysningerne i forsikringsaftalen eller på pensionsinfo.dk. det, der er afgørende for, om forsikringen dækker den kritiske sygdom, er altså, at den bliver konstateret inden for den aftalte forsikringsperiode. dertil kommer, at sygdommen skal være på listen i forsikringsbetingelserne. hvis din sygdom først er diagnosticeret, efter at forsikringen er ophørt, betyder det nok desværre, at du ikke har krav på erstatning. 